તેમને એક દીકરી, સાત વર્ષની હતી ત્યારે તેને મગજનો ટી.બી થયો. સારવાર કરવામાં કુટુંબે કોઈ કચાશ ન રાખી, દીકરી બચી ગઈ, પરંતુ અપંગ બની ગઈ અને બેબાન અવસ્થામાં રહી. સમય જતાં એવી સ્થિતિ રહી કે દીકરીનું ફક્ત હ્રદય ચાલે, એટલે કે ખોળીયામાં જીવ બાકી શરીરના કોઈ અવયવમાં કશું ચેતન જ નહીં. હા, ઝાડો કે પેશાબ કરવાનું મન થાય ત્યારે સંકેતથી આયેશાબહેન સમજી જાય. તેને જમાડવી, તેની કુદરતી હાજતનો ખ્યાલ રાખવો, પેશાબ પથારીમાં ન થઈ જાય તેની કાળજી રાખવી, હલી-ચલી ન શકે એટલે પીઠમાં ચાંદા ન પડી જાય તેને માટે વારંવાર ફેરવવી વગેરે કાળજી આયશાબહેન રાખ્યા કરતાં.